**Հայտարարություն**

**«Ազգային վիճակագրական համակարգի ամրապնդման համար ազգային ռազմավարական ծրագրի իրականացում»**

**Դրամաշնորհ թիվ TFՕA4543**

ՀՀ ֆինանսների նախարարության **«**Արտասահմանյան ֆինանսական ծրագրերի կառավարման կենտրոն**»** պետական հիմնարկը հայտնում է, որ Համաշխարհային բանկի **«Ազգային վիճակագրական համակարգի ամրապնդման համար ազգային ռազմավարական ծրագրի իրականացում»** դրամաշնորհայինծրագրի շրջանակում **«ՀՀ ՎԿ-ի կենտրոնական գրասենյակի և հինգ մարզային գրասենյակների վերանորոգման աշխատանքների և կորպորատիվ ու տեղական ՏՏ ցանցերի արդիականացման նախագծում»** առաջադրանքըիրականացնելու նպատակով հայտարարվում է խորհրդատվական ընկերության ընտրության մրցույթ:

Այս առաջադրանքի նպատակն է իրականացնել ՀՀ ՎԿ-ի կենտրոնական գրասենյակի և հինգ մարզային գրասենյակների վերանորոգման աշխատանքների և կորպորատիվ ու տեղական ՏՏ ցանցերի արդիականացման նախագծումը, նախագծանախահաշվային փաստաթղթերի պատրաստումը և աշխատանքների հեղինակային հսկողությունը:

**Ընտրված խորհրդատվական ընկերությունը պետք է իրականացնի հետեւյալ առաջադրանքները.**

1. **Տարածքի նախագծում** (տարածքի ուսումնասիրություն և չափագրում, թերությունների մասին ակտերի կազմում, էսքիզային նախագծի մշակում, նախագծա-նախահաշվային փաստաթղթերի պատրաստում, վերանորոգման աշխատանքների ժամանակ օգտագործվելիք շինանյութերի տեխնիկական մասնագրի կազմում):
2. **Կորպորատիվ և տեղական ՏՏ ցանցերի արդիականացման նախագծում** (առկա ցանցային և տեխնիկական միջոցների ուսումնասիրում, համապատասխան համակարգչային սարքավորումների և համակարգի տեխնիկական ապահովման օպտիմալ տարբերակի առաջարկություն, կորպորատիվ և տեղական ՏՏ ցանցերի կառուցվածքների նախագծում և փաստաթղթավորում, մալուխների ստանդարտ չափագրման դրոշմավորում և այլն):
3. **Հեղինակային հսկողության իրականացում:**

**Խորհրդատուն պետք է բավարարի որակավորման հետևյալ չափանիշներին.**

* Խորհրդատուն պետք է ունենա հասարակական շինությունների և շինարարական աշխատանքների նախագծման և հեղինակային հսկողության առնվազն 3 տարվա աշխատանքային փորձ,
* Խորհրդատուն պետք է ունենա վերջին 5 տարվա ընթացքում նմանատիպ (վերանորոգման աշխատանքների, կորպորատիվ ու տեղական ՏՏ ցանցերի նախագծման և հեղինակային հսկողության) աշխատանքների առնվազն 2 հաջող իրականացված պայմանագիր,
* Խորհրդատուն պետք է ունենա պահանջվող բոլոր արտոնագրերը՝ համաձայն ՀՀ օրենսդրության:

Վերը շարադրված պահանջներին համապատասխանող խորհրդատվական ընկերությունները կարող են մինչեւ **սույն թվականի հուլիսի 26-ը** ներկայացնել հետաքրքրվածության հայտեր անհրաժեշտ տեղեկություններով (ընկերության վերաբերյալ համառոտ տեղեկատվություն` ընդհանուր աշխատանքային փորձի, այդ թվում վերջին տարիներին նմանատիպ հանձնարարականների իրականացման փորձի) ստորեւ նշված հասցեով:

Հետաքրքրվածության հայտերը կարող են ներկայացվել նաեւ էլեկտրոնային փոստով:

ՀՀ Ֆինանսների նախարարության

**«**Արտասահմանյան ֆինանսական ծրագրերի կառավարման կենտրոն**»** ՊՀ-ի

գործադիր տնօրեն` Էդգար Ավետյանին

Երեւան 0010, Հանրապետության հրապարակ, Կառավարական տուն 1

Հեռախոս. (374 11) 910 581, 910 590

Էլ. փոստ. [info@ffpmc.am](mailto:info@ffpmc.am)